سعد زغلول

اتولد سعد زغلول فى قرية ابيانة فى محافظة الغربية فى الدلتا ، دلوقتى أبيانة تبع محافظة كفر الشيخ، وسعد زغلول قاد حزب القوة الوطنية حزب الوفد فى مصر ، اللى طالب بالاستقلال. البريطانيين حاولو إضعاف قضية القومية باعتقال زغلول ،لكن ده كان نتيجته احتجاجات ، و العصيان المدنى و اعمال شغب . يعتبر من مؤسسين الليبرالية فى مصر.

بعدما خلصت الحرب العالمية الاولى , قرر سعد زغلول انه يكون وفد مصرى عشان يدافع عن فكرة استقلال مصر من الاحتلال الانجليزى ويحضر مؤتمر الصلح اللى كان فى باريس , فرنسا فى سنة 1918, وده معناه ان مصر مستقلة ومش تبع لانجليز . ودعا الناس عشان يكونوا وفد من السياسين والمثقفين المصرين عشان يمثلوا الشعب المصرى و بدئوا فعلا يلموا توقيعات من الناس والسياسين والمثقفين عشان يبقوا ممثلين رسمين للشعب و كان معه فى الوفد مصطفى النحاس و مكرم عبيد و احمد لطفى السيد و عبد العزيز فهمى و على شعراوى و حمد الباسل وسموا نفسهم الوفد المصرى. و كان نص اللى اتكتب بيه كان "نحن الموقعين على ده قد أنبنا عنا حضرات: سعد زغلول و.... فى أن يسعوا بالطرق السلمية المشروعة حيثما لقو للسعى سبيل فى استقلال مصر تطبيق لمبادئ الحرية والعدل اللى تنشر رايتها دولة بريطانيا العظمى".

الانجليز رفضوا سفر الوفد المصرى عشان كده ده اعتراف ان مصر دولة مستقلة. اتقبض على سعد زغلول و بقية اعضاء الوفد المصرى و اتنفوا لجزيرة مالطا فى سنة 1919 وده اللى كان سبب قيام الثورة .

 ثورة 1919 
250px|left|علم ثوره 1919
يوم 9 مارس 1919 ،ابتدت الثورة بعد نفى سعد زغلول و ابتدت الثورةالمصريين بيسموها "الثورة الاولى" و ابتدت مظاهرات احتجاج فى القاهرة ، و انتشرت بسرعه فى كل مصر. وشاركت فى الثورة كل طوايف و فئات الشعب المصرى و شاركت الستات لاول مرة فى تاريخ مصر فى المظاهرات بقيادة زوجتة سعد زغلول هيا صفية زغلول. و كان الناس بيخطبوا فى كل مكان و تطالب برجوع سعد زغلول والاستقلال و أن الانجليز يلغوا الاحكام العرفية اللى فرضوها على المصرين. بعد احداث الثورة هذيه, الانجليز أعادواالوفد المصرى و لغوا الاحكام العرفية و وعدوا المصرين بالاستقلال بعد 3 سنين لكن بشرط ان القوات الانجليزيةتظل موجودة, و ده اللى حدث فعلا

 هوية مصر 

ايام ثورة 1919 و سعد زغلول ماكانش فيه حاجه فى مصر غير الهويه المصريه ماكانش فيه حاجه اسمها هويه عربيه لما اتسأل سعد زغلول عن فكرة تجمع الشعوب بإسم العروبيه رد بكلمته الساخره المشهوره"العرب مش سوى صفر + صفر= صفر"

 من اشهر كلماته 
 الحق فوق القوة و الامه فوق الحكومة.
 إن اختلاف الرأى لا يفسد للود قضية.
 الامة مصدر السلطات
 العرب مش سوى صفر+صفر=صفر
 مفيش فايده

 العيلة 
مراته صفية زغلول ، بنت مصطفى فهمى باشا ، كانت نشيطة فى مجال السياسه و الثوره النسائيه و اتسمت " ام المصرين " . اتعرف بيتها ببيت الامه عشان كان بيجتمع فيه سعد زغلول مع الناس لمناقشة مطالب الشعب.
 مصادر 

 سبقه:يحيى ابراهيم باشا رئيس وزرا مصر: (1924- 1923) خلفه:احمد زيور باشا

تصنيف:رؤساء وزرا مصريين
تصنيف:رئيس البرلمان المصرى
تصنيف:وزراء تعليم مصريين
تصنيف:وزراء عدل مصريين
تصنيف:وزراء داخليه مصريين
تصنيف:سياسيين مصريين
تصنيف:قانونيين مصريين
تصنيف:قضاة مصريين
تصنيف:ليبراليين مصريين
تصنيف:ثوريين مصريين
تصنيف:خريجين جامعة الأزهر
تصنيف:تنويريين
تصنيف:وطنيين مصريين
تصنيف:اشخاص من كفر الشيخ
تصنيف:ناس من مطوبس
تصنيف:ثورة 1919
تصنيف:تاريخ مصر
تصنيف:متعلمين فى جامعة پاريس